Hendrik Amersfoordt

Hendrik Amersfoordt (Amsterdam, 30 maaie 1796 - Snits, 8 maaie 1843)  allefriezen.nl  wie fan april 1818 oant 1843 rektor oan de Latynske skoalle yn Snits. 

Yn 1827 rjochtte hy tegearre mei Franciscus Binkes en Freerk Fontein it Friesch Genootschap op. Hy wie sûnt 1830 lid fan de  Maatskippij fan de Nederlânske Letterkunde.

Syn leafde foar de letterkunde die hy op yn syn skoalletiid yn Amsterdam. Hy krige dêr ûnder oaren les fan David Jacobus van Lennep, Herman Boscha en van Nuis Klinkenberg. Yn 1821 studearre hy oan de Hege Skoalle fan Amsterdam ôf as Master yn de Bespegeljende Wiisbegearte en Doktor yn de Letterkunde. Amersfoordt hie doe al in oanstelling as Rektor fan de Latynske Skoalle yn Snits. Dy funksje har er oant syn dea yn 1843 ferfold.

Hendrik Amersfoordt skreau tegearre mei syn freon, de Iisbrechtumer predikant Hans Willem Cornelis Anne Visser it "Archief voor Vaderlandsche en inzonderheid Vriesche Geschiedenis, Oudheid en Taalkunde". Amersfoordt wie fierder siktaris fan de Provinsjale Kommisje foar Underwiis.

 Keppeling om utens 
 DBNL-profyl

Kategory:Nederlânsk ûnderwizer
Kategory:Nederlânsk bestjoerder
Kategory:Nederlânsk publisist
Kategory:Frysk ûnderwizer
Kategory:Frysk bestjoerder
Kategory:Frysk publisist
Kategory:Frysk persoan fan Nederlânsk komôf
Kategory:Frysk Genoatskip
Kategory:Skiednis fan Snits
Kategory:Persoan stoarn yn Snits
Kategory:Persoan berne yn 1796
Kategory:Persoan stoarn yn 1843